Fredrik (Napoli)

Fredrik IV (); (16. lokakuuta 1451 Napoli – 9. marraskuuta 1504 lähellä Toursia, Ranskan kuningaskunta)Gino Benzoni: FEDERICO d'Aragona, re di Napoli  Dizionario Biografico degli Italiani (1995), Treccani. Viitattu 1.10.2023.Federico d'Aragona  The Oxford Dictionary of the Renaissance (2003), Oxford Reference. Viitattu 1.10.2023. oli Napolin kuningas vuosina 1496–1501. Hän oli viimeinen Trastámara-sukuun kuulunut Napolin kuningas.

 Suku 
Fredrik oli Napolin kuningas Ferdinand I:n ja tämän ensimmäisen puolison Taranton prinsessa Isabella Chiaromonten toiseksi vanhin poika. Fredrik vietti nuoruutensa Ranskassa Ludvig XI:n hovissa ja palasi kotimaahansa vuonna 1482. Hän osallistui Napolin puolustukseen Ranskan kuningas Kaarle VIII:n hyökkäystä vastaan. Fredrikin vanhempi veli Alfonso II luovutti vuonna 1495 kruunun pojalleen Ferdinand II:lle, joka kuoli 29-vuotiaana seuraavana vuonna, ja Fredrikistä tuli kuningas.Ferdinand II  Encyclopædia Britannica Online. Viitattu 1.10.2023. 

 Kuningas 
Napolin kuningaskunta oli juuri pelastunut Ranskan valloitukselta, mutta vuonna 1500 Ranska ja Espanja päättivät salaisella sopimuksella jakaa sen keskenään. Seuraavana vuonna ranskalais-espanjalaiset joukot tunkeutuivat maahan ja paavi Aleksanteri VI julisti Fredrikin syrjäytetyksi.Risto Kari: Historian ABC: Kaikkien aikojen valtiot 4, s. 16. Tammi, Helsinki 2001. Hänet pakotettiin luovuttamaan valtakuntansa Ranskan kuningas Ludvig XII:lle, joka antoi hänelle vastineeksi Mainen kreivin arvon.

 Avioliitot ja jälkeläiset 
Fredrik avioitui ensimmäisen kerran vuonna 1478 prinsessa Anna di Savoien (1455–1480) kanssa, joka oli Savoijin herttua Amadeus IX:n ja Ranskan prinsessa Yolanden tytär.Anna of Savoy (1455–1480)  Women in World History: A Biographical Encyclopedia (2002), Encyclopedia.com. Viitattu 1.10.2023. 

Toisen kerran Fredrik avioitui vuonna 1487 Isabella del Balzon ( k. 1533) kanssa. Heille syntyi kuusi lasta.Isabella del Balzo (d. 1533)  Women in World History: A Biographical Encyclopedia (2002), Encyclopedia.com. Viitattu 1.10.2023.

 Fernando (s. 1488), Calabrian herttua
 Alfonso, Napolin herttua
 Cesare, Napolin herttua
 Carlotta, Napolin herttuatar (k. 1506), avioitui Gui XV:n, Lavalin kreivin kanssa
 Isabella, Napolin herttuatar (k. 1550)
 Julia, Napolin herttuatar (k. 1542), avioitui Gian Giorgion, Montferrat'n rajakreivin kanssa.

 Perintö 
Fredrik I kuoli Montils du Plessis-les-Toursissa Ranskassa vuonna 1504.

Lähteet

Aiheesta muualla

Luokka:Napolin hallitsijat
Luokka:Vuonna 1451 syntyneet
Luokka:Vuonna 1496 kuolleet